OpenLLM-France/wikimedia huggingface dataset:
# Comtat de Tyrone

El comtat de Tyrone (gaèlic Tír Eoghain) és un dels sis comtats d'Irlanda que formen part d'Irlanda del Nord. Limita amb el comtat d'Armagh, al sud-est, el comtat de Fermanagh al sud-oest, el Comtat de Derry al nord-est, el comtat de Monaghan al sud, el comtat de Donegal al nord-oest i el llac Neagh a l'est.

## Etimologia

El nom Tyrone deriva de l'irlandès Tír Eoghain (terra d'Eoghan). Aquest Eoghan era el fill del rei Niall dels Nou Ostatges, i germà de Conall Gulban, qui va donar el seu nom al regne de Tír Chonaill. Amb el temps fou anglitzant com a Tirowen o Tyrowen, més proper a la pronunciació irlandesa.

## Divisió administrativa

Els britànics l'han dividit en quatre districtes:
* Districte de Cookstown
* Districte de Dungannon i Tyrone Sud
* Districte d'Omagh
* Districte de Strabane

## Ciutats i viles

| Omagh Cookstown Dungannon Strabane Coalisland Castlederg Ardboe Carrickmore Dromore Fintona Fivemiletown Moy Newtownstewart Sion Mills Altamuskin | Altmore Ardstraw Artigarvan Augher Aughnacloy Ballygawley Ballymagorry Benburb Beragh Brockagh Caledon Clogher Clonoe | Derryloughan Derrytresk Donaghmore Donemana Drumquin Edenderry Eglish Erganagh Eskra Evish Glenmornan Gortin Greencastle Killyclogher Loughmacrory Kildress Plumbridge | Pomeroy Rock Stewartstown Tamnamore Tullyhogue Victoria Bridge |

## Referències

* ↑ «Description of County Tyrone from Atlas and Cyclopedia of Ireland (1900)». Library Ireland.

## Enllaços externs

* A Flavour of Tyrone Arxivat 2006-01-07 a Wayback Machine.
* County Tyrone.com
* Ulster-American Folk Park Arxivat 2009-08-05 a Wayback Machine.
# Geshtin (cràter)

Geshtin és un cràter sobre la superfície del planeta nan Ceres, situat amb el sistema de coordenades planetocèntriques a 61.86 ° de latitud nord i 266.87 ° de longitud est. Fa un diàmetre de 80 km. El nom va ser fet oficial per la UAI el 21 de setembre del 2015 i fa referència a Geshtin, deessa del vi de la mitologia sumèria-babilònica.

## Referències

* ↑ "Geshtin (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Abby May

Abby May (Boston, 8 d'octubre de 1800 - Concord, 25 de novembre de 1877) Abigail "Abba" Alcott (de cognom de soltera May fou una activista estatunidenca que lluità contra l'esclavitud, pel moviment per la Temprança i pel sufragi femení. Fou una de les primeres treballadores socials de l'estat de Massachusetts. Es va casar amb el transcendentalista Amos Bronson Alcott i fou mare de quatre filles, una d'elles la novel·lista de la Guerra de Secessió, Louisa May Alcott.

## Biografia

Abigail May provenia d'una prominent família de Nova Anglaterra. De la banda materna, amb vincles amb les famílies Sewall i Quincy. La seua mare, Dorothy Sewall, era besneta de Samuel Sewall, un dels jutges dels judicis de Salem. Son pare, el coronel Joseph May, era un respectat unitarista laic.
Abby no assistí regularment a l'educació formal. Aprengué història, anglès i ciències naturals per la seua tutora, Abigail Allyn, a Duxbury (Massachusetts). Abby va sol·licitar un lloc d'assistent a l'escola d'Alcott a Boston. Es casaren al 1830, i van col·laborar en diversos projectes amb la fallida comunitat utòpica anomenada Fruitlands i amb l'Escola del Temple.

### Escrits

Els escrits personals d'Abby May es publicaren per primera vegada el 2012, amb el títol My Heart Is Boundless: Writings of Abigail May Alcott, Louisa's Mother. La col·lecció l'edità Eve LaPlante, descendent del germà d'Abby, Samuel Joseph May, i autora de la biografia dual Marmee & Louisa: The Untold Story of Louisa May Alcott and Her Mother.

### Fills

* Anna Bronson Alcott (16 de març del 1831 – 13 de juliol del 1893)
* Louisa May Alcott (29 de novembre del 1832 – 6 de març del 1888)
* Elizabeth Sewall Alcott (24 de juny del 1835 – 14 de març del 1858)
* Frederic Alcott (4 d'abril del 1839 - 6 d'abril del 1839)
* May Alcott (26 de juliol del 1840 – 29 de desembre del 1879)

### Mort

Abba May fou soterrada al Cementeri Sleepy Hollow, Concord, juntament amb el seu espòs i tres de les seues filles.

## Activisme

Abby May va ser una activista pel sufragi femení, el moviment per la Temprança, contra la pobresa i l'esclavitud, causes que va inculcar a les seues filles. Ella i el seu marit van ser caps d'estació en el Ferrocarril Subterrani. A Boston (Massachusetts), va treballar a temps complet com a treballadora social el 1848.

## Referències

* ↑ Abigail May Alcott at Find a Grave Arxivat 2017-09-16 a Wayback Machine.
* ↑ «Archived copy». Arxivat de l'original el 3 de febrer de 2007. [Consulta: 24 abril 2007].
* ↑ «Archived copy». Arxivat de l'original el 15 de maig de 2007. [Consulta: 24 abril 2007]. Bronson and Abigail Alcott.
* ↑ Arxivat 2018-11-06 a Wayback Machine. Abigail May Alcott Text.
* ↑ «Archived copy». Arxivat de l'original el 4 d'abril de 2007. [Consulta: 24 abril 2007]. On Abigail May Alcott.

## Vegeu també

* Amos Bronson Alcott
* Utopia
* Drets de la dona
# Megaraptor namunhuaiquii

Megaraptor namunhuaiquii és una espècie de dinosaure tetanur que va viure al Cretaci superior. En el seu moment es va pensar que es tractava del dromeosaure més gran mai trobat. Les seves restes fòssil s'han trobat a la regió de la Patagònia de l'Argentina. Fou contemporani al giganotosaure, un dels dinosaures carnívors més grans de tots els temps.
# Escorça

«Escorça» té aquests significats:
* Botànica: Escorça (anatomia vegetal), part exterior de la tija lignificada d'una planta (per exemple, del tronc d'un arbre).
* Geologia:
** Escorça terrestre, part exterior de la Terra.
** Escorça planetària, part exterior de qualsevol planeta rocós o satèl·lit de grandària suficient.
* Zoologia: Còrtex
Viccionari
# Mihály Korhut

Mihály Korhut (pronunciació en hongarès: ˈmihaːj ˈkorhut; Debrecen, 1 de desembre de 1988) és un futbolista professional hongarès que juga com a Defensa pel Debreceni VSC. El 31 de maig de 2016 es va anunciar que el seleccionador Bernd Storck l'havia inclòs en l'equip definitiu d'Hongria per disputar l'Eurocopa 2016.

## Carrera de club
### Debrecen

L'1 d'agost de 2009, Mihály Korhut va debutar amb el Debreceni VSC en una victòria per 2-0 a casa contra el Lombard-Pápa TFC davant de 3000 espectadors.
L'1 de maig de 2012 Korhut va guanyar la Copa hongaresa 2011-12 amb el Debrecen tot derrotant l'MTK Budapest a la tanda de penals. Aquest era el cinquè trofeu de Copa guanyat pel Debrecen.
El 12 de maig de 2012 Korhut va guanyar la Lliga hongaresa amb el Debrecen després de vèncer el Pécs a la 28a jornada de lliga per 4-0 a l'estadi Oláh Gábor, cosa que va resultar en el sisè títol de lliga pels de Debrecen.

## Estadístiques de club

| Club | Temporada | Lliga | Lliga | Copa | Copa | Copa de la Lliga | Copa de la Lliga | Europa | Europa | Total | Total |
| Club | Temporada | Partits | Gols | Partits | Gols | Partits | Gols | Partits | Gols | Partits | Gols |
| Debrecen |
| Debrecen | 2008–09 | 0 | 0 | 1 | 0 | 3 | 0 | 0 | 0 | 4 | 0 |
| Debrecen | 2009–10 | 2 | 0 | 5 | 0 | 5 | 0 | 0 | 0 | 12 | 0 |
| Debrecen | 2010–11 | 1 | 0 | 2 | 0 | 0 | 0 | 0 | 0 | 3 | 0 |
| Debrecen | 2011–12 | 29 | 1 | 5 | 1 | 0 | 0 | 0 | 0 | 34 | 2 |
| Debrecen | 2012–13 | 27 | 1 | 3 | 0 | 5 | 2 | 5 | 0 | 40 | 3 |
| Debrecen | 2013–14 | 28 | 2 | 1 | 0 | 1 | 0 | 2 | 0 | 32 | 2 |
| Debrecen | 2014–15 | 28 | 0 | 1 | 0 | 1 | 0 | 6 | 0 | 23 | 0 |
| Debrecen | Total | 115 | 4 | 18 | 1 | 15 | 2 | 13 | 0 | 148 | 7 |
| Kaposvár |
| Kaposvár | 2010–11 | 10 | 0 | 4 | 0 | 0 | 0 | 0 | 0 | 14 | 0 |
| Kaposvár | Total | 10 | 0 | 4 | 0 | 0 | 0 | 0 | 0 | 14 | 0 |
| Total Carrera | | 112 | 4 | 22 | 1 | 15 | 2 | 13 | 0 | 162 | 7 |
Actualitzat a 7 desembre 2014.

## Palmarès

Debrecen
* Lliga hongaresa (3): 2010, 2012, 2014
* Copa hongaresa (2): 2010, 2012

## Referències

* ↑ «Bernd Storck szövetségi kapitány kijelölte a magyar válogatott 23 fős Eb-keretét.» (en hongarès). Magyar Labdarugó Szövetség. [Consulta: 31 maig 2016].
* ↑ «Gera, Dzsudzsak and Kiraly lead Hungary at Euro 2016». Daily Mail, 31-05-2016. [Consulta: 31 maig 2016].
* ↑ «Debrecen lift cup after shoot-out success». UEFA.com, 02-05-2012. [Consulta: 2 maig 2012].
* ↑ «Debrecen 4-0 Pécs». UEFA.com, 12-05-2012. [Consulta: 13 maig 2012].
* ↑ «Debrecen crowned champions of Hungary». UEFA.com, 12-05-2012. [Consulta: 13 maig 2012].

## Enllaços externs

* Fitxa de Mihály Korhut a magyarfutball.hu
# Entença (desambiguació)

«Entença» té aquests significats:
* Entença nucli de població de la Ribagorça, Franja de Ponent
** Sant Jaume d'Entença, església del poble d'Entença
** Sant Salvador d'Entença, ermita situada als afores de l'entitat de població d'Entença
* Entença, antiga nissaga catalanoaragonesa
* Baronia d'Entença
* Escut dels Entença
* Entença, estació de la L5 del Metro de Barcelona
* Carrer d'Entença, carrer de la ciutat de Barcelona
# Acton (Londres)

Acton és una gran àrea dins de la ciutat de Londres dins del districte (borough) d'Ealing, a l'oest de Londres, Anglaterra, a 6.1 milles (10 km) a l'oest de Charing Cross.
En el cens de 2011, els seus quatre barris, East Acton, Acton Central, South Acton i Southfield, tenien junts una població de 62.480 habitants amb un increment en deu anys de 8.791 persones. North Acton, West Acton, East Acton, South Acton, Acton Green, Acton Town, Acton Vale i Acton Central són tots parts d'Acton.
Acton significa "granja de roure" o "granja d'arbres de roure", i es deriva de les velles paraules angleses āc (roure) i tun (granja). Originalment un poble antic independent que formava part del comtat de Middle, quan Londres es va expandir, Acton va ser absorbit dins la ciutat. Des de 1965, Acton equival a l'est d'Ealing dins de la ciutat de Londres tot i que algunes parts d'East Acton es troben als districtes de Hammersmith i Fulham i una petita porció de South Acton es troba al districte londinenc de Hounslow. Acton i Harrow són els dos llocs amb el major nombre de llocs que porten el seu nom arreu del Regne Unit (a part dels noms de les estacions terminals de Londres), amb set cadascuna.
El centre d'Acton és sinònim del centre de comerç al detall a l'antiga carretera principal entre Londres i Oxford (Uxbridge Road); un recordatori de la història està a les pensions d'hostatge, que es remunten en alguns casos a la fi del període Tudor com a llocs de parada per als viatgers. Avui en dia, la principal via que uneix Londres i Oxford (l'autovia A40) no passa pel centre d'Acton, sinó que passa a través d'East Acton i North Acton.

## Galeria

* Ajuntament
* Estació termini
* Església
* Carrer

## Referències

* Mills, A.D. (2010). A Dictionary of London Place-Names. Oxford University Press. p. 2. ISBN 9780199566785.
* T F T Baker, C R Elrington (editors), Diane K Bolton, Patricia E C Croot, M A Hicks (1982). "Acton: Growth". A History of the County of Middlesex: Volume 7: Acton, Chiswick, Ealing and Brentford, West Twyford, Willesden. Institute of Historical Research.

## Enllaços externs

* British History Online - Acton
* ActonW3.com - diari digital de la zona
# Miquel Reverté Aguilar

Miquel Reverté Aguilar (la Ràpita, 1966) és un escriptor català. Professor de secundària a l'Institut Els Alfacs de la Ràpita, és llicenciat en filologia hispànica per la Universitat Rovira i Virgili (1989).
Al llarg de la seua trajectòria ha rebut premis com el Vila de l'Ametlla de Mar (1993 i 1996) per Picasso, anatomia d'uns pintats i La raó de les raons, respectivament; el Ciutat de Tortosa (1997) per Ortega; el Sebastià Juan Arbó de novel·la de la Ràpita (2002) per Quinossio; el Premi Ciutat d'Igualada de contes (2002) per Conte per a bibliòfils; el XVII Premi Literari Nostromo (2013) o el XXVII Premi Literari Vila d'Ascó per Defenseu-nos en la batalla (2015). L'any 2019 és guardonat amb el Premi Poesia dels Premis Literaris de Santa Bàrbara amb la seva obra Annexos.

## Obres publicades

* Picasso, anatomia d'uns pintats (Ed. El Mèdol, 1994).
* La raó de les raons (Ed. El Mèdol, 1996).
* Quinossio (Columna, 2003).
* Del roig de la memòria (Ajuntament de Sant Carles la Ràpita, 2010).
* Cròniques d'una mar desapareguda; XVII Premi Literari Nostromo, 2013 (Editorial Juventud, 2014).
* Brilla un far entre les dunes (Ajuntament d'Amposta, 2014).
* Defenseu-nos en la batalla. Cossetània Edicions, febrer de 2016. ISBN 978-84-9034-392-0.

## Referències

* ↑ Ebredigital.cat, Redacció. «El rapitenc Miquel Reverté triomfa als premis literaris de Santa Bàrbara», 09-04-2019. [Consulta: 18 setembre 2019].
# Miquel Ricart Tárrega

Miquel o Miguel Ricart Tàrrega (Catarroja, Horta Sud, 12 de setembre de 1969) és un criminal valencià que va ser sentenciat a 170 anys de presó el 5 de setembre de 1997 per haver estat trobat culpable del crim d'Alcàsser, el qual incloïa el segrest, tortura, violació i assassinat de tres adolescents de catorze i quinze anys del municipi valencià d'Alcàsser: Míriam García, Desirée Hernández i Antonia "Toñi" Gómez.
Després de la suspensió de l'anomenada Doctrina Parot, la seua sentència es va reduir a 21 anys. Així, es va acordar la data del seu alliberament per al 19 de gener de 2023. No obstant això, Ricart va ser alliberat de presó amb antelació, el 29 de novembre de 2013.
És l'única persona que ha estat jutjada i condemnada en relació amb el crim a causa de la fugida del suposat segon autor material dels fets, Antonio Anglés.
Després de sortir de la presó d'Herrera de la Manxa en Ciutat Real el 29 de novembre de 2013, Ricart s'ha mantingut en l'anonimat, encara que els mitjans han estat capaços de localitzar-lo i contactar amb ell en més d'una ocasió.
Ricart manté la seua innocència fins i tot fora de la presó i després d'haver complit la condemna. En una entrevista amb el programa Espejo Público va declarar ser «un cap de turc» i que «el que li van fer a aquelles xiquetes no té perdó de Déu». Prèviament, el 1999, havia fet les mateixes declaracions, en les quals a més afirmava que «la veritat del cas Alcàsser no ha eixit» i que «Antonio Anglés va ser assassinat a Espanya». Abans de rebre el veredicte del jutge el 5 de setembre de 1997, Ricart va manifestar: «només vull dir que soc innocent i que tinc la consciència molt tranquil·la».

## Referències

* ↑ «20 años de la condena de Miguel Ricart y el escabroso seguimiento del crimen». La Vanguardia. [Consulta: 27 desembre 2018].
* ↑ «Miguel Ricart, dos años en el anonimato». Las Provincias. [Consulta: 27 desembre 2018].
* ↑ ««¿No me dais habitación por ser Miguel Ricart?». La Razón. [Consulta: 27 desembre 2018].
* ↑ «Ricart: «Soy un cabeza de turco»». La Razón. Arxivat de l'original el 2021-10-26. [Consulta: 27 desembre 2018].
* ↑ «Miguel Ricart, el 1999: "La verdad del caso Alcàsser no ha salido."». La Sexta. [Consulta: 27 desembre 2018].
* ↑ «Ricart se declara inocente en la sesión final del juicio por el crimen de Alcàsser». El País. [Consulta: 27 desembre 2018].
# Alaxchelicera

Alaxchelicera ordinaria és una espècie d'aranya araneomorfa de la subfamilia Erigoninae, pertanyent a la família Linyphiidae. És l'únic membre del gènere monotípic Alaxchelicera.
Fou descrita per primera vegada per Arthur Gardiner Butler l'any 1932.
Actualment és considerat un sinònim de Microctenonyx.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ Scharff, N.; Hormiga, G. «On the Australian linyphiid spider Alaxchelicera ordinaria Butler, 1932 (Araneae)». Zootaxa, vol. 3750, 2, 2013, pàg. 194. DOI: 10.11646/zootaxa.3750.2.8. PMID: 25113690.

## Enllaços externs

* a ION
* Nomenclator Zoologicus
# Model FitzHugh-Nagumo

El model FitzHugh-Nagumo (amb acrònim anglès FHN) descriu un prototip d'un sistema excitable (per exemple, una neurona).
És un exemple d'oscil·lador de relaxació perquè, si l'estímul extern $I_{\text{ext}}$ supera un determinat valor llindar, el sistema mostrarà una excursió característica en l'espai de fase, abans que les variables $v$ i $w$ relaxar-se als seus valors de repòs.
Aquest comportament és un esbós per a generacions d'espigues neuronals, amb una elevació curta i no lineal de la tensió de la membrana $v$, disminuït amb el temps per una variable de recuperació més lenta i lineal $w$ que representa la reactivació del canal de sodi i la desactivació del canal de potassi, després de l'estimulació per un corrent d'entrada extern.
Es llegeixen les equacions d'aquest sistema dinàmic
${\dot {v}}=v-{\frac {v^{3}}{3}}-w+RI_{\rm {ext}}$
$\tau {\dot {w}}=v+a-bw.$
El model FitzHugh-Nagumo és una versió simplificada en 2D del model Hodgkin-Huxley que modela de manera detallada la dinàmica d'activació i desactivació d'una neurona de picota.
Al seu torn, l'oscil·lador Van der Pol és un cas especial del model FitzHugh–Nagumo, amb $a=b=0$.

## Història

Va rebre el nom de Richard FitzHugh (1922–2007) que va suggerir el sistema el 1961 i Jinichi Nagumo et al . que va crear el circuit equivalent l'any següent.
En els articles originals de FitzHugh, aquest model s'anomenava oscil·lador Bonhoeffer–Van der Pol (anomenat així en honor a Karl-Friedrich Bonhoeffer i Balthasar van der Pol) perquè conté l'oscil·lador Van der Pol com a cas especial per $a=b=0$ . El circuit equivalent va ser suggerit per Jin-ichi Nagumo, Suguru Arimoto i Shuji Yoshizawa.

## Referències

* ↑ «Fitzhugh-Nagumo Model - an overview | ScienceDirect Topics» (en anglès). https://www.sciencedirect.com.+[Consulta: 29 juliol 2023].
* ↑ «Richard FitzHugh at the National Institute of Health - CHM Revolution» (en anglès). www.computerhistory.org. Arxivat de l'original el 25 Mar 2023. [Consulta: 20 juny 2023].
* ↑ FitzHugh, Richard (en anglès) Biophysical Journal, 1, 6, 01-07-1961, pàg. 445–466. Bibcode: 1961BpJ.....1..445F. DOI: 10.1016/S0006-3495(61)86902-6. PMC: 1366333. PMID: 19431309.
* ↑ Nagumo, J.; Arimoto, S.; Yoshizawa, S. Proceedings of the IRE, 50, 10, 01-10-1962, pàg. 2061–2070. DOI: 10.1109/jrproc.1962.288235. ISSN: 0096-8390.
* ↑ «SIAM: Obituaries: Jin-Ichi Nagumo» (en anglès). www.siam.org.
# Model IBIS

L'especificació d'informació del buffer d'entrada/sortida o models IBIS (amb acrònim anglès IBIS) és una especificació d'un mètode per als venedors de circuits integrats per proporcionar informació sobre els buffers d'entrada/sortida del seu producte als seus clients potencials sense revelar la propietat intel·lectual de la seva implementació i sense requerir claus de xifratge propietàries. A partir de la versió 5.0, l'especificació conté dos tipus diferents de models, "IBIS tradicional" i "IBIS-AMI". El model tradicional es genera en format text i consta d'una sèrie de taules que recullen les característiques de corrent en funció de la tensió (IV) i de tensió en funció del temps (Vt) del buffer, així com els valors de determinats components paràsits. És un format d'intercanvi de dades estàndard per intercanviar informació de modelatge entre proveïdors de dispositius semiconductors, proveïdors de programari de simulació i usuaris finals.
Els models IBIS tradicionals s'utilitzen generalment en comptes dels models SPICE per realitzar diverses simulacions d'integritat del senyal (SI) i anàlisis de temporització. Els models IBIS es podrien utilitzar per verificar els requisits d'integritat del senyal, especialment per als productes d'alta velocitat.
Els models IBIS-AMI s'executen en un simulador de canal SerDes de propòsit especial, no en un simulador semblant a SPICE, i consten de dos fitxers de text (*.ibs i *.ami) més un fitxer executable de codi màquina específic de la plataforma (*.dll). a Windows, *.així a Linux). IBIS-AMI admet simulacions de canal estadístiques i les anomenades de domini temporal i tres tipus de model IC ("només per impuls", "només GetWave" i "mode dual").

## Referències

* ↑ «IBIS Open Forum: Frequently Asked Questions: What is this IBIS stuff anyhow?».
* ↑ «[https://www.ti.com/lit/an/snla046/snla046.pdf?ts=1664385852670 Application Note 1111 An Introduction to IBIS (I/O Buffer Information Specification) Modeling]» (en anglès). https://www.ti.com.+[Consulta: 28 setembre 2022].
* ↑ «IBIS Modeling—Part 1: Why IBIS Modeling Is Critical to the Success of Your Design» (en anglès). https://www.analog.com.+[Consulta: 28 setembre 2022].
* ↑ circuitwork. «IBIS (Input/output Buffer Information Specification) Model» (en anglès). https://www.circuitwork.tech,+05-05-2019.+[Consulta: 28 setembre 2022].
* ↑ «IBIS (I/O Buffer Information Specification)» (en anglès). https://ibis.org.+[Consulta: 28 setembre 2022].
# Metaplasme

En retòrica, s'anomena metaplasme tota modificació fonètica o morfològica que altera la integritat d'un mot per addició, supressió, substitució o permutació (les quatre operacions fonamentals descrites pel Groupe µ) d'unitats (fonètiques o morfològiques).

## Història

El gramàtic llatí Consentius ha escrit Sobre els barbarismes i els metaplasmes, obra datada del segle v, del qual fragments van ser compilats per Heinrich Keil.

## Metaplasmes per addició

* pròtesi: afegiment d'un o diversos fonemes en començament de mot
* paragoge (i fonema efelcístic, connexió (lingüística): afegiment d'un o diversos fonemes en fi de mot
* anaptixi: inserció d'un fonema vocàlic entre consonants
* epèntesi: inserció d'un fonema vocàlic o consonàntic entre consonants
* dièresi: separació d'una síl·laba en dues per vocalització d'una consonant espirant
* aglutinació: reunió en una sola unitat de dos o diversos termes originàriament diferents

## Metaplasmes per supressió

* síncope (i ifèresi): supressió d'una síl·laba completa
* apòcope (i elisió): supressió d'un o diverses fonemes a la fi del mot
* afèresi (i elisió inversa): supressió d'un o diverses fonemes al començament del mot
* deglutinació: forma d'afèresi que descansa en un mal tall del mot, comprès com si era precedit per un article (ex. : en anglès, an apron, a partir de napperon o en català, de lectors, a partir d'electors)
Totes aquestes supressions són emmudiments.

## Metaplasmes per fusió

Quan dues vocals són en hiatus, llur fusió és una sinalefa per:
* contracció
* crasi
* sinèresi
* sinèresi
* coalescència
* kṣaipra

## Metaplasmes per desplaçament o permutació

* metàtesi : permutació d'un o diversos fonemes més o menys pròxims
* metàtesi de quantitat : permutació de la quantitat vocàlica de vocals en contacte
* anagrama : procediment literari de permutació de lletres
* contrapet : anagrama estès a una frase

## Bibliografia

* (Keil, Heinrich. Grammatici latini (en llatí), 1860. GLK. ) Keil, Heinrich. Grammatici latini (en llatí), 1860. GLK. Keil, Heinrich. Grammatici latini (en llatí), 1860. GLK. , Grammatici latini, Keil, Heinrich. Grammatici latini (en llatí), 1860. GLK. .
* Groupe µ, Rhétorique general, Iera Part, cap. II, pàg. 50-66. Seuil points, 1982
# Mirkovce

Mirkovce és un poble i municipi d'Eslovàquia. Es troba a la regió de Prešov, al nord del país. La primera referència escrita de la vila data del 1320.
# Agost (desambiguació)

«Agost» té aquests significats:
* Agost és el vuitè mes de l'any en el calendari gregorià.
* Agost (Alacantí) un municipi del País Valencià.
* Agost (obra teatral) una obra de teatre de Tracy Letts, estrenada el 2008.
* Agost (pel·lícula) pel·lícula protagonitzada per Meryl Streep i Julia Roberts basada en l'anterior.
* Agost (Els Pets) el vuitè disc del grup Els Pets, publicat el 2004.
Viccionari